**Mestská časť Bratislava - Nové Mesto**

Materiál na rokovanie

Miestnej rady

dátum 14.6.2022 40075/10983/2019/ZP/MRAZ

 20450/232/2022/ŽP/GABA

**INFORMÁCIA**

o spracovaní Programu hospodárskeho rozvoja a sociálneho rozvoja na roky 2022-2030

|  |  |  |
| --- | --- | --- |
| **Predkladateľ :**  |  | **Materiál obsahuje :** |
| Ing. Ignác Olexík, PhD. |  |  |
| prednosta Miestneho úradu mestskej časti Bratislava – Nové Mesto |  | 1. návrh uznesenia
2. dôvodová správa
 |
| **Zodpovedný:** |  |  |
| Ing. Anton Gáborvedúci oddelenia ŽPaÚP |  |   |
|  |
|  |  |  |
| **Spracovateľ:** |  |  |
| Ing. Anton Gábor |  |  |
| vedúci oddelenia ŽPaÚP |  |  |
|  |  |  |
| **Na rokovanie prizvať:** |  |  |
| Ing. Antona Gáboravedúceho oddelenia ŽPaÚP |  |  |

jún 2022

Návrh uznesenia

Miestna rada

odporúča

miestnemu zastupiteľstvu   :

*zobrať na vedomie*

informáciuo spracovaní Programu hospodárskeho rozvoja a sociálneho rozvoja

na roky 2022-2030

**Dôvodová správa**

Spracovateľom programu hospodárskeho rozvoja a sociálneho rozvoja mestskej časti na roky 2022-2030 (ďalej len „PHSR“) je Inštitút priestorového plánovania. V zmysle ZoD č. Z 2022-26 pozostáva spracovanie PHSR z nasledovných častí:

K 30.5.2022 spracované:

1. **Analytické podklady** — mestská časť dodala podklady a dokumentácie z existujúcich informačných zdrojov a databáz mestskej časti a sprístupnenie existujúcej dokumentácie mestskej časti relevantnej pre spracovanie PHSR.
2. **Analytická časť** - obsahuje komplexné hodnotenie a analýzu východiskovej situácie mestskej časti, odhad jej budúceho vývoja, možné riziká a ohrozenia vo väzbe na existujúce stratégie a koncepcie a využívanie vnútorného potenciálu územia, jeho limitov a rozvoja, definovanie podmienok udržateľného rozvoja mestskej časti.

Aktuálne spracovateľ pracuje na:

1. **Strategická časť** - obsahuje stratégiu rozvoja mestskej časti pri zohľadnení jej vnútorných špecifík a určí hlavné smery, priority a ciele rozvoja mestskej časti rešpektovaním princípov regionálnej politiky s cieľom dosiahnutia vyváženého udržateľného rozvoja územia. Dátum odovzdania 16.6.2022

Nasledovať budú:

1. **Programová časť** - obsahuje najmä zoznam opatrení a aktivít na zabezpečenie realizácie programu rozvoja mestskej časti.
2. **Realizačná časť** - je zameraná na popis postupov inštitucionálneho zabezpečenia formou partnerstva a organizačné zabezpečenie realizácie programu rozvoja mestskej časti, systém monitorovania a hodnotenia plnenia programu rozvoja mestskej časti s ustanovením merateľných ukazovateľov, vecný a časový harmonogram realizácie aktivít formou akčného plánu, ktorý bude obsahovať podrobný rozpis aktivít a projektových zámerov.
3. **Finančná časť** -obsahuje finančné zabezpečenie jednotlivých opatrení a aktivít, organizačnej stránky realizácie programu rozvoja mestskej časti.

V rámci spracovania PHSR bolo vytvorených **6 tematických pracovné skupiny** (1. Udržateľná mobilita a technická infraštruktúra; 2. Životné prostredie; 3. Školstvo a šport; 4. Výskum, vývoj, informačno-komunikačné technológie a inovácie, ľudské zdroje, ľudský kapitál; 5. Zdravotná a sociálna starostlivosť a 6. Cestovný ruch, kultúra a kreatívny priemysel), v ktorých sú zastúpení zamestnanci miestneho úradu, poslanci, zástupcovia organizácii v pôsobnosti MČ (stredisko kultúry, knižnica, EKO-podnik atď.), odborníci na jednotlivé oblasti, zástupcovia spoločností, ktoré s MČ spolupracujú (ArcGeo, Trimel atď.).

Aktuálne prebieha aj **dotazníkový prieskum**, ktorého cieľom je preveriť získané informácie prípadne získať nové podnety od obyvateľov jednotlivých štvrtí. Dotazník bol distribuovaný v tlačenej podobe spolu s Hlasom Nového Mesta a je prístupný v online podobe aj na webstránke mestskej časti. Prieskum bude prebiehať do 17.6.2022

**Verejná prezentácia k PHSR** sa uskutoční v Stredisku kultúry Vajnorská 20.6.2022 od 16:00 do 18:00, kde bude predstavený návrh, ku ktorému bude možné následne zaslať i pripomienky.

Dokončenie PHSR predpokladáme na prelom august/september 2022 a následne bude predložené do miestneho zastupiteľstva na schválenie.